สวัสดีค่ะพอดีว่ามีอะไรกับแฟนและหลั่งในเมื่อวันที่ 7 กรกฏาคมที่ผ่านมา ก่อนหน้านั้นมีการทานยาคุมคิดต่อกันมาแล้ว ตั้งแต่วันที่ 2 กรกฏาคม(เมนส์มาวันแรก) ชนิด 21 เม็ด หลังจากนั้นก็ทานยาคุมต่อมาเรื่อย ๆ และไม่ได้มีอะไรกันอีกจนถึงวันที่ 26 ก็มีเลือดออกมาจากช่องคลอดเป็นสีออกน้ำตาลเข้ม คล้าย ๆ ประจำเดือนแต่ไม่มามาก จะออกมาเฉพาะเวลาฉี่เป็นจนถึงวันที่ 29 กรกฏาคม จากนั้นก็เริ่มทานยาคุมแผงที่ 2 ในวันที่ 30 กรกฏาคม จนมาถึงเมื่อวันที่ 19 สิงหาคม ก็มีเลือดซึมออกมาคล้ายประจำเดือนอีกแต่ออกมาน้อยมาก ครั้งนี้มาตั้งแต่ 19-26 กรกฏาคม อยากทราบว่า เลือดซึมออกน้อยแบบนี้เราเรียกประจำเดือนหรือไม่คะ ตอนนี้กำลังเริ่มทานยาคุมแผงที่ 3 ไปเมื่อวันที่ 27 ควรเปลี่ยนยาคุมหรือว่าอย่างไรดีคะ
สวัสดีค่ะ 4477ในระหว่างรับประทานยาคุมกำเนิด อาจทำให้มีผนังเยื่อบุโพรงมดลูกบางกว่าปกติ ส่งผลให้ประจำเดือนมาน้อยลงได้ค่ะแนะนำสังเกตว่าประจำเดือนที่ออกมา ออกตรงรอบ คือมาทุก 22-35 วันหลังจากนั้นไม่มีเลือดออกมาอีก จนกระทั่งหมดยาคุมเม็ดที่ 21 ของแผงถัดไป หากประจำเดือนมาตรงรอบ แม้จะมาค่อนข้างน้อย ก็อาจจะยังถือว่าปกติค่ะแต่หากเลือดออกผิดปกติทางช่องคลอดหรือมามากเกิน 7 วัน ควรไปพบแพทย์เพื่อตรวจเพิ่มเติม